L 163/42 Jurnalul Oficial al Uniunii Europene 30.6.2010 DECIZIA COMISIEI din 28 iunie 2010 privind recunoașterea Algeriei în materie de educație, formare și certificare a navigatorilor în vederea recunoaşterii certificatelor de competență [notificată cu numărul C(2010) 4226] (2010/363/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3), având în vedere scrisoarea din 13 mai 2005 transmisă de auto- ritățile cipriote, prin care se solicita recunoașterea Algeriei în vederea recunoaşterii certificatelor de competență emise de această țară, întrucât: (1) Statele membre pot decide să recunoască certificatele de competență ale navigatorilor, emise de țări terțe, cu condiția ca țara terță respectivă să fie recunoscută de Comisie ca asigurând respectarea cerințelor Convenției internaționale privind standardele de pregătire a naviga- torilor, brevetare-atestare şi efectuare a serviciului de cart din 1978, cu modificările ulterioare (denumită în continuare Convenția STCW) (?). (2) Ca urmare a solicitării autorităților cipriote, Comisia a evaluat sistemele de educație, formare şi certificare în domeniul maritim din Algeria, pentru a verifica dacă această țară respectă cerințele Convenției STCW şi dacă s-au luat măsuri corespunzătoare de prevenire a fraudei în ceea ce priveşte certificatele. Evaluarea a avut la bază rezultatele unei misiuni de anchetă efectuate de experții Apgenţiei Europene pentru Siguranță Maritimă în septembrie 2006. (3) Atunci când au fost identificate deficiențe în cadrul evaluării conformității cu Convenția STCW, autoritățile algeriene au prezentat Comisiei informațiile şi docu- mentele doveditoare referitoare la implementarea de măsuri corective corespunzătoare și suficiente  în vederea remedierii majorității aspectelor semnalate. (4) Deficienţele restante în materie de proceduri de formare şi certificare a navigatorilor vizează în principal lipsa unor dispoziții legale specifice privind utilizarea simula- toarelor şi existența unei corespondențe explicite între denumirea certificatelor de competență algeriene şi unele cerințe de formare din Convenția STCW și Codul aferent. Prin urmare, autorităților algeriene le-a fost adresată invitația de a implementa măsuri corective supli- mentare în acest sens. Trebuie remarcat însă că aceste deficiențe nu sunt de natură să pună sub semnul întrebării nivelul general de conformitate cu Convenţia STCW a sistemului algerian în ceea ce priveşte educarea, formarea şi certificarea navigatorilor. (5)  Rezultatele evaluării conformității și ale analizei informa- țiilor furnizate de autoritățile algeriene demonstrează că Algeria respectă cerințele pertinente din Convenţia STCW, întrucât această țară a luat măsurile corespun- zătoare de prevenire a fraudei în ceea ce priveşte certifi- catele şi, prin urmare, trebuie recunoscută de Uniune. (6)  Măsurile prevăzute de prezenta decizie sunt conforme cu avizul Comitetului pentru siguranța  maritimă  şi prevenirea poluării de către nave, ADOPTĂ PREZENTA DECIZIE: Articolul 1 Algeria beneficiază de recunoaştere în materie de educație, formare și certificare a navigatorilor în vederea recunoaşterii certificatelor de competență emise de această țară. Articolul 2 Prezenta decizie se adresează statelor membre. Articolul 3 Prezenta decizie intră în vigoare la data notificării sale către statele membre. Adoptată la Bruxelles, 28 iunie 2010. Pentru Comisie Siim KALLAS Vicepreședinte () JO L 323, 3.12.2008, p. 33. (?)) Adoptată de Organizația Maritimă Internaţională.